2023 5 15
LT
Europos Sąjungos oficialusis leidinys
C 173/27
2023 m. kovo 21 d. pareikštas ieškinys byloje Europos Komisija / Maltos Respublika (Byla C-181/23) (2023/C 173/37) Proceso kalba: anglų Šalys Ieškovė: Europos Komisija, atstovaujama C. Ladenburger, E. Montaguti ir J. Tomkin Atsakovė: Maltos Respublika
Ieškovės reikalavimai — pripažinti, kad nustatydama ir įgyvendindama institucinę programą, kaip antai Maltos pilietybės įgijimas suteikimas taikant natūralizaciją už išskirtines paslaugas vykdant tiesiogines investicijas pagal Maltese Citizenship Act (Maltos pilietybės įstatymas), iš dalies pakeisto Maltese Citizenship (Amendment No. 2) Act, 2020 (2020 m. 2-asis Maltos pilietybės įstatymo dalinis pakeitimas), 10 straipsnio 9 dalį ir Granting of citizenship for Exceptional Services Regulations, 2020 (2020 m.
Taisyklės dėl pilietybės suteikimo už išskirtines paslaugas), kuriais remiantis natūralizuojama ieškovams neturint tikrojo ryšio su šalimi, mainais už iš anksto nustatyto dydžio mokėjimus ar investicijas, Maltos Respublika neįvykdė įsipareigojimų pagal SESV 20 straipsnį ir ESS 4 straipsnio 3 dalį; — priteisti iš Maltos Respublikos bylinėjimosi išlaidas.
Ieškinio pagrindai ir pagrindiniai argumentai Po 2013 m. lapkritį priimto Maltese Citizenship Act (Maltos pilietybės įstatymas) dalinio pakeitimo 2014 m.
Malta priėmė pirmąją investuotojų pilietybės programą.
2014 m. schema vėliau, 2020 m., buvo pakeista priimant Maltese Citizenship by Naturalisation for Exceptional Services by Direct Investment (2020 m.
Maltos pilietybės suteikimas taikant natūralizaciją už išskirtines paslaugas pagal tiesioginių investicijų schemą).
Nauja schema buvo nustatyta Maltese Citizenship (Amendment No. 2) Act, 2020 (2020 m.
2-ojo Maltos pilietybės įstatymo dalinis pakeitimas) ir Granting of citizenship for Exceptional Services Regulations, 2020 (2020 m.
Taisyklės dėl pilietybės suteikimo už išskirtines paslaugas).
Sąjungos teisė draudžia nustatyti nacionalines investuotojų pilietybės schemas, kurios leidžia sistemingai suteikti valstybės narės pilietybes mainais už iš anksto nustatyto dydžio mokėjimus ar investicijas nereikalaujant tikrojo ryšio tarp valstybės ir atitinkamų asmenų.
Komisija mano, kad Maltos pilietybės suteikimas taikant Natūralizacijos už išskirtines paslaugas pagal tiesioginių investicijų schemą (2020) yra neteisėta pilietybės suteikimo už išskirtines paslaugas vykdant tiesiogines investicijas schema.
Nustatydama ir išlaikydama tokią schemą, Malta panaikina Sąjungos pilietybės esmę ir vientisumą, taip pažeisdama SESV 20 straipsnį ir lojalaus bendradarbiavimo principą, įtvirtintą ESS 4 straipsnio 3 dalyje.
2023 m. kovo 24 d. pareikštas ieškinys byloje Europos Komisija / Portugalijos Respublika (Byla C-191/23) (2023/C 173/38) Proceso kalba: portugalų Šalys Ieškovė: Europos Komisija, atstovaujama C. Hermes ir L. Santiago de Albuequerque Atsakovė: Portugalijos Respublika